मावठा सरोवर

मावठा झील भारत के राजस्थान प्रदेश की राजधानी में आमेर दुर्ग के नीचे स्थित है। यह एक कृत्रिम झील है, जिसका निर्माण महल की सुरक्षा एवं सुन्दरता बढ़ाने के लिए किया गया था। झील के एक किनारे के साथ-साथ ही दुर्ग में जाने का पैदल मार्ग है, एवं एक सुंदर उद्यान भी बना है। इसका निर्माण कछवाहा राजा जयसिंह के समय में किया गया था। इस उद्यान का नाम दुलाराम बाग है। वर्षा ऋतु में मावठा झील पानी से भर जाती है एवं तब यहाँ की सुन्दरता देखने लायक होती है।मावठा झील ।भारतकोश।अभिगमन तिथि: १४ नवंबर, २०१७ झील की अधिकतम लम्बाई ६८० मी. एवं अधिकतम चौड़ाई २२० मी. है।

मावठा झील के बीच में एक छोटा-सा टापू बना है जिस पर एक उद्यान भी है। इसे केसर क्यारी कहा जाता है, क्योंकि कभी इसमें सुगन्धित केसर बोई जाती थी, जिससे महल के निकट का वातावरण महकता रहता था। महल के हाथियों को किसी किसी अवसर पर यहाँ जल क्रीड़ा करते हुए देखा जा सकता है।

इतिहास
पूर्व में इसके तट पर बड़े-बड़े वट वृक्ष हुआ करते थे, जिसके कारण इसका नाम महावटा सरोवर पड़ा जो कालांतर में बिगड़ कर मावटा बन गया।मावटा लेख सीन फ़्रॉम आमेर फ़ोर्ट । यू-ट्यूब ये वृक्ष महाराजा ने १५वीं शताब्दी में लगवाये थे। यह सरोवर पर्वत से बहकर आये हुए वर्षा के जल को संग्रह करता है, एवं आमेर महल तथा निकटवर्ती जनसाधारण का मुख्य जलस्रोत है। जयपुर में गणेश चतुर्थी के अवसर पर स्थापित हुई गणपति प्रतिमाओं का विसर्जन इसी झील में हुआ करता है। इस महल के बारे में यहां तक कहा जाता था कि मावठा झील के किनारे बसे महल को देखकर प्रतीत होता है कि जैसे सोने की तश्तरी में हीरे-मोती जड़ दिये हों।एक तीली से ही रोशन हो जाता है पूरा महल । पत्रिका।विजय राम। १८ अगस्त, २०१७। अभिगमन तिथि:१४ नवम्बर, २०१७

चित्र दीर्घा

सन्दर्भ

इन्हें भी देखें
 आमेर दुर्ग  * जयगढ़ दुर्ग  * कछवाहा राजपूत  * राजा मानसिंह

बाहरी कड़ियाँ


श्रेणी:जयपुर के पर्यटन स्थल
श्रेणी:राजस्थान की झीलें